b'\n_START_ARTICLE_\nZaviralno padalo\n_START_PARAGRAPH_\nZaviralno padalo (ang. drogue parachute tudi braking parachute) je specializirano padalo, ki se jih uporablja za ustavljanje hitropremikajo\xc4\x8dih se plovil, kot je npr. letalo ali pa avtombilov pri dirkah na pospe\xc5\xa1evanju (drag. racing)_NEWLINE_Zaviralno padalo je dalj\xc5\xa1e, o\xc5\xbeje in ima manj\xc5\xa1i upor od obi\xc4\x8dajnega padala.  Je preprostej\xc5\xa1e za izdelavo, se la\xc5\xbeje odpre in je zanesljivej\xc5\xa1e kot obi\xc4\x8dajno padalo. Lahko se odpre pri vi\xc5\xa1ji hitrosti kot konvencionalno padalo._NEWLINE_Zaviralna padala se ve\xc4\x8dinoma uporabljajo za voja\xc5\xa1ka letala, civilne izjeme so redke, npr. komercialni Tu-134 in nadzvo\xc4\x8dni Tu-144. Sodobna potni\xc5\xa1ka letala za zaviranje uporabljajo obra\xc4\x8dalnik potiska._NEWLINE_Zaviralno padalo najbolj u\xc4\x8dinkovito zavira pri velikih hitrostih, za popolno zaustavitev pa so \xc5\xa1e vedno potrebne konvencionalne zavore._NEWLINE_Sistem je cenej\xc5\xa1i in la\xc5\xbeji kot obra\xc4\x8dalnik potiska, vendar je slednji bolj zanesljiv.\n_START_SECTION_\nZgodovina\n_START_PARAGRAPH_\nLeta 1911 je Giovanni Agusta izumil zaviralno padalo. Leta 1912 je rus Gleb Kotelnikov prvi\xc4\x8d uporabil za zaustavitev avtomobila Russo-Balt._NEWLINE_Leta 1937 je Sovjetska zveza uporabljala letala z zaviralnim padalom na ledenih stezah na Arktiki._NEWLINE_Prvo voja\xc5\xa1ko letalo s tem sistemom je bil nem\xc5\xa1ki izvidni\xc5\xa1ki bombnik Arado Ar 234.'